**UPUTE O PRIJAVI I SUDJELOVANJU**

1. Temeljem Kalendara natjecanja za 2017. godinu, Hrvatski veslački savez, Veslački savez dalmacije, Veslački savez Zagreba, Veslački klub Pag iz Paga i Grad Pag, organiziraju 2. finale *Hrvatskog veslačkog kupa.*
2. Kup će se održati u subotu, 7. listopada 2017. godine u Pagu.
3. Pravo nastupa stječu tri prvoplasirane posade u pojedinoj kategoriji i disciplini u ukupnom poretku Kupa „Miljenko Finderle“ i Kupa VSD-a. U koliko neka od prve tri plasirane posade pojedinog kupa odustanu od discipline u kojoj ima pravo nastupa OO kupova mogu prijaviti u toj disciplini prvu sljedeću plasiranu posadu.
4. Da bi se pojedina disciplina održala, u toj disciplini moraju nastupiti najmanje tri posade uz uvjet da je najmanje jedna predstavnik jednog od dvaju kupova.
5. Veslači i veslačice juniori i seniori, natječu se na stazi dužine do 2000 metara (ne manje od 1000m), veslači kadeti natječu se na stazi dužine do1000 metara (ne manje od 500 m).
6. Posade prijavljuju Organizacijski odbori kupova koji su uz prijave natjecanja obvezni dostaviti ime delegata. Delegat mora posjedovati punomoć kupa koji zastupa. Sastanak Regatnog odbora, delegatima kupova i organizatora odvijati će se putem elektroničke pošte.
7. Za osvojena prva tri mjesta veslačima će biti podijeljene zlatne, srebrene i brončane medalje.
8. Klubovi će se bodovati osnovom poretka pojedinih disciplina u kojima nastupaju njihovi veslači na način da dotična posada za prvo (1.) mjesto dobiva šest (6) bodova, pa tako aritmetičkim nizom, za šesto (6.) mjesto dobiva jedan (1) bod. U kombiniranim posadama u kojima nastupaju veslači dvaju ili više klubova klubovi će se bodovati proporcionalno broju svojih veslača u toj posadi. Utrke u osmercima ne ulaze u bodovanje klubova.
9. Osnovom poretka u ukupnom bodovanju klubovima će se dodijeliti pehari. U slučaju istog broja bodova dva ili više klubova viši plasman ostvaruje klub s više osvojenih prvih, i/ili drugih, i/ili trećih, i/ili …. mjesta.
10. Osnovom ukupnog zbira bodovanja članica pojedinog „Kupu“ s najviše bodova dodijeliti će se prijelazni pehar za ukupnog pobjednika HVK te godine.
11. Veslači nastupaju u propisanim klupskim dresovima svoga kluba.
12. Pojedini veslač smije nastupiti u samo jednoj disciplini i u osmercu. Utrke osmerca za JMA čine odabrani veslači iz svakog kupa koji sudjeluju u nekoj od utrka Finala kupa.
13. Posade prilikom izlaska na start moraju imati brojeve svojih pruga na čamcu. Brojevi za čamce moći će se i iznajmiti uz kauciju.
14. Sudačku službu organizira HVS sudačko povjerenstvo.
15. Službu spašavanja i zdravstvenu službu osigurava organizator.
16. Organizator osigurava ručak u subotu 7. listopada. Ostale troškove natjecanja snose sudionici sami.
17. Prijavnina nema.
18. Svi sudionici u natjecanju moraju biti osigurani pri matičnom klubu, znati plivati i biti liječnički pregledani. Svi sudionici u natjecanju sudjeluju o vlastitom riziku. Organizator, njegovi suradnici i opunomoćenici ne prihvaćaju nikakvu odgovornost za bilo kakav gubitak, štetu, ozljedu ili nezgodu nastalu iz bilo kojeg razloga.
19. Prijave za natjecanje moraju biti dostavljene u tajništvo HVS-a u pisanom obliku najkasnije do utorka 26. rujna 2017. godine u za to predviđenoj aplikaciji. Naknadne prijave neće se uzeti u obzir.
20. Stanje prijava i ostale potrebne informacije OO kupova i klubovi će dobiti u najkraćem mogućem roku.
21. Organizator pridržava pravo prilagođavanja satnice ovisno o broju prijavljenih posada, vremenskih uvjeta tijekom održavanja natjecanja i drugih okolnosti.
22. Za sve ostale informacije izvolite se obratiti tajništvu Hrvatskog veslačkog saveza na

**tel: 01 30 12 350**

Uz športski pozdrav, Povjerenstvo za organizaciju natjecanja

***HVS*** Hrvatski veslački savez 2. finale Hrvatskog veslačkog kupa, Pag 2017.